ঢাকায় আওয়ামী লীগ ও বিএনপি কেন্দ্রীয়ভাবে ভোট নিয়ে প্রতিক্রিয়া দিয়েছে। আওয়ামী লীগ বলছে, উৎসবমুখর পরিবেশে নির্বাচন হয়েছে। বিএনপির অভিযোগকে ভিত্তিহীন বলেছে দলটি। অন্যদিকে বিএনপি এই নির্বাচনকে বলেছে নীলনকশার নির্বাচন। সিলেটে ভোট দিতে এসে অর্থমন্ত্রী আবুল মাল আবদুল মুহিত বিএনপির অভিযোগ প্রসঙ্গে বলেন, বিএনপির আসলে কোনো লোকজনই নেই। সেজন্য তারা এজেন্ট পায়নি। এখন মিথ্যাচার করছে।